Толькі ў ХХ стагоддзі, калі з’явіліся тэхналагічныя магчымасці фіксаваць транзакцыі без страхаў згубіць інфармацыю аб іх, а значыць, і фальшаваць, золата перастала быць натуральнымі грашыма. Грошы сталіся той самаю абстракцыяй, як тыя гліняныя фігуркі казлоў і баранаў у старажытных халдзеяў. Нулямі і адзінкамі ў банкаўскіх базах звестак. Таварныя грошы засталіся толькі ў закрытых грамадствах, імі ёсць цыгарэты ва ўсіх турмах свету.